पाएं अपने शहर की ताज़ा ख़बरें और फ्री ई-पेपरडाउनलोड करें
सेवा भारती का शहर की पिछड़ी बस्तियों सहित अनेक स्थानों पर कोरोना बचाव हेतु आयुर्वेदिक काढ़ा पिलाने का कार्य लगातार जारी है l सेवा भारती के नगर मंत्री घनश्याम प्रजापत ने बताया कि नागौर शहर में करीब 15 स्थानों तथा कच्ची बस्तियों में काढ़ा वितरण किया जा चुका है।
इसी क्रम में बुधवार को शहर के शारदापुरम शाखा के स्वयंसेवकों एवं सेवा भारती के कार्यकर्ताओं ने राठौड़ी कुआं स्थित ओड बस्ती में काढ़ा वितरण किया। कार्यकर्ताओं ने बस्ती में घर-घर जाकर लोगों को वैक्सीन लगाने के लिए जागरूक किया व काढ़ा वितरण किया।
इस मौके पर हनुमानसिंह, रामेश्वरलाल, उमेदसिंह, अशोक कच्छावा, ललित सांखला, सुनील, सुरेश, मनोज, मूलाराम, माणक ओड, फूलचंद ओड व मनोज ओड मौजूद रहे थे। गुरुवार को विश्व हिंदू परिषद की ओर से शहर के निकटवर्ती गांव सलेऊ में काढ़ा पिलाया जाएगा। विहिप के विभाग मंत्री पुखराज सांखला व बाबूसिंह ने बताया कि गांव के ठाकुरजी के मंदिर में सुबह 7.30 से 10 बजे तक काढ़ा वितरण का कार्यक्रम रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn